ఐక్యరాజ్య సమితి
ఐక్యరాజ్య సమితి (ఆంగ్లం: United Nations) అంతర్జాతీయ చట్టం, భద్రత, ఆర్థిక అభివృద్ధి, సామాజిక అభివృద్ధి మరియు మానవ హక్కులపై సమిష్టి కృషి చేసేందుకు ప్రపంచ దేశాలు ఏర్పాటు చేసుకున్న ఒక అంతర్జాతీయ సంస్థ. మొదటి ప్రపంచ యుద్ధం తరువాత ఏర్పాటు చేసిన నానాజాతి సమితి (లీగ్ ఆఫ్ నేషన్స్) రెండవ ప్రపంచ యుద్ధాన్ని నివారించుటలో విఫలమగుటచే దానికి ప్రత్యామ్నాయముగా 1945లో ఐక్యరాజ్య సమితి స్థాపించబడింది. ప్రస్తుతము 193 దేశాలు ఐక్యరాజ్య సమితిలో సభ్యదేశాలుగా ఉన్నాయి. ఐక్యరాజ్య సమితిలో ప్రధానంగా 6 అంగాలు ఉన్నాయి. సర్వప్రతినిధి సభలో ఐక్యరాజ్య సమితిలో ప్రవేశించిన అన్ని దేశాలకు సభ్యత్వం ఉండగా, భద్రతామండలిలో 15 దేశాలకు మాత్రమే సభ్యత్వం ఉంటుంది. అందులో 10 దేశాలు రెండేళ్ళకోసారి ఎన్నిక ద్వారా సభ్యత్వం పొందగా, మరో 5 దేశాలు శాశ్వత సభ్య దేశాలు. అవి: అమెరికా, రష్యా, బ్రిటన్, చైనా మరియు ఫ్రాన్స్. ప్రధాన కార్యాలయం న్యూయార్క్ నగరంలో ఉంది. దీని ప్రస్తుత ప్రధాన కార్యదర్శి ఆంటానియో గుట్టెర్స్. ఐక్యరాజ్య సమితి స్థాపించబడిన అక్టోబరు 24వ తేదీని ప్రతి సంవత్సరం ఐక్యరాజ్య సమితి దినోత్సవం గా పాటిస్తారు.
అంతర్జాతీయ అణు శక్తి మండలి
సచివాలయం సాధారణ సేవ సిబ్బంది మరియు నిపుణుల ఉండే చోటు. సచివాలయాన్ని డైరెక్టర్ జనరల్ నియంత్రిస్తారు. మండలిలో మరియు సర్వసభ్య సమ్మేళనంలో తీసుకున్న నిర్ణయాలను అమలుపరిచే అధికారం డైరెక్టర్ జనరల్ కు ఉంటుంది.ఈ డైరెక్టర్ జనరల్ ని మండలి ఎంపిక చేస్తుంది మరియు సర్వసభ్య సమ్మేళనం ఆమోదంతో పునర్నియామకం నాలుగు పర్యాయాలు ఎన్నుకోవచ్చు. IAEA విధానాలు అయిన అణు శక్తి, అణు భద్రత మరియు రక్షణ, అణు శాస్త్ర వినియోగం, పరిజ్ఞాన భద్రత, సాంకేతిక సహకారం మరియు నిర్వహణ నిర్వహించడానికి ఈ సంస్థలో ఆరు విభాగాలు ఉంటాయి. ఈ విభాగాల పనితీరును డైరెక్టర్ జనరల్ పర్యవేక్షిస్తారు.